1.+Què+és+un+volcà?


 * [[image:http://www.xtec.cat/%7Ermolins1/solar/imatges/terint.jpg width="258" height="258" align="left"]] || Ben endins, a l'interior de la Terra, les roques són molt calentes i esdevenen líquides. En algunes parts de la Terra l'escorça és feble i es formen volcans.

Un **volcà** és una escletxa a l'escorça terrestre que comunica amb l'interior de la Terra i permet que pugi la matèria fins a sortir a l'exterior. ||

Quan un volcà entra en erupció, surten roques líquides i calentes de l'interior de la terra que s'anomenen **magmes**. Quan el magma arriba a prop de la superfície terrestre perd el gas que conté. Quan no tenen gas, aquestes roques líquides reben el nom de **lava**.

Si un volcà entra en erupció moltes vegades, pot arribar a formar una muntanya en forma de con. A mesura que la lava es refreda i s'endureix, es formen roques.


 * [[image:http://1.bp.blogspot.com/-_C2z8tuSvDI/UVfYW-C7AWI/AAAAAAAAALw/00h3kKFfrLw/s1600/esquemavolc%C3%A1n.jpg width="441" height="322"]] || [[image:projectevolcans/par_volc.jpg]] ||
 * [[image:projectevolcans/volca.jpg]] || [[image:projectevolcans/volcanes.jpg width="400" height="261"]] ||

Actualment a Catalunya no hi ha volcans actius, però en temps prehistòrics, la zona d'Olot va ser molt activa volcànicament, i encara avui s'hi poden diferenciar perfectament uns 40 cons volcànics.

Els volcans, però, no són exclusius del planeta Terra. Diverses missions a l'espai han permès descobrir que a Venus i a Mart hi ha grans superfícies cobertes per corrents de lava. El volcà més gran que es coneix al Sistema Solar és a Mart. S'anomena Mont Olimp i mesura 26 km d'altitud i 600 km de diàmetre.



Hi ha al voltant de 1.500 volcans actius terrestres que entren en erupció uns seixanta per any. A més, hi ha els volcans submarins que són molt nombrosos i que es fa difícil estudiar-los. Els científics creuen que n'hi pot haver més de 50.000.